JMT ออกหุ้นกู้ 800 ลบ. ขายรายใหญ่ 19-21 ธ.ค.นี้ ระดมทุนเพื่อชำระเงินกู้
JMT ออกหุ้นกู้ 800 ลบ. ชูดอกเบี้ย 4% ต่อปี เสนอขายรายใหญ่ 19-21 ธ.ค.นี้ ระดมทุนเพื่อชำระเงินกู้
13 ธ.ค. 2560

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2560 มุลค่าไม่เกิน 800 ล้านบาท อายุ 3 ปี ครบกำหนดไถ่ถอนปี พ.ศ.2563 อัตราดอกเบี้ยที่ร้อยละ 4.00 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
โดยเสนอขายให้ผู้ลงทุนสถาบัน และ/หรือ ผู้ลงทุนรายใหญ่ เปิดขายระหว่างวันที่ 19-21 ธ.ค. 60 โดยมีธนาคารกสิกรไทย เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์จะนำเงินที่ได้จากการขายหุ้นกู้ครั้งนี้เพื่อนำไปใช้ในการจ่ายชำระคืนเงินกู้ ลงทุนเพิ่ม และดำเนินการทั่วไปของบริษัท
ส่วนอันดับความน่าเชื่อถือของผู้ออกหุ้นกู้อยู่ที่ BBB แนวโน้มอันดับเครดิต Stable  โดยบริษัท ทริสเรทติ้ง จำกัด เมื่อวันที่ 3 พ.ค. 60